######

 

**Republika e Kosovës Komuna e Gjilanit**

**Republika Kosova Opština Gnjilane**

**Republic of Kosovo Municipality of Gjilan**

 **Gilan Belediyesi**

######  Në bazë të nenit 12, nenit 17 shkronja (b), neni 40 shkronja (l) të Ligjit për Vetëqeverisje Lokale të Kosovës, Nr. 03/L-040, ("Gazeta Zyrtare e Republikës së Kosovës", Nr. 28 qershor 2008), nenit 5 nënparagrafi 1.2.3 dhe nenit 6 nënparagrafi 1.2.1. , nenit 10, nënparagrafi 2.3, nenit 17, dhe nenit 26 paragrafi 3 të Ligjit për Planifikim Hapesinor Nr. 04/L-174, datës 31.07.2013 si dhe Udhëzimit Administrativ, nr. 01/018 të datës 16.02.2018, për elementet dhe kërkesat themelore për hartimin ,zbatimin dhe monitorimin e planeve rregulluese të hollësishme dhe nenit 37. paragrafi 1, nënparagrafi 1.2. të Statutit të Komunës së Gjilanit, 01.Nr.016-126211, date: 06.11.2014, me ndryshimet dhe plotësimet 01. 016-28448 të datës 22.03.2018Kuvendi i Komunës së Gjilanit , në mbledhjen e mbajtur më date 27.09.2018 miraton këtë:

 **V E N D I M**

**Për miratimin e Planit Rregullues të Hollësishëm: “Qendra 3” e Qytetit të Gjilanit**

 **Neni 1**

 **Lloji i dokumentit te planifikimit hapesinor**

Me këtë vendim miratohet Plani Rregullues i Hollësishëm: ” Qendra 3” , i Qytetit të Gjilanit, në tekstin e mëtejm: P.Rr.H.”Qendra - 3”, i hartuar nga “ Delta Infra “ sh.p.k.nga Ferizaji & “Diarko” sh.p k nga Prizereni .

.

**Neni 2**

**Përkufizimi i dokumentit të planifikimit urban**

Plani Rregullues I Hollësishëm “Qendra -3”, miratohet si tërësi e hapësirës së përkufizuar nw pikën 4 bazuar në Vendimin e KK-ës Gjilan 01.Nr.016-86240 për Qasjen e Hartimit të PRRH “Qendra -3”, të Komunës së Gjilanit mw datë. 30.07.2014, për periudhën 8 vjerqare në aspekt të shfrytëzimit dhe të rregullimit të hapsirës si dhe ndërlidhjen e këtij plani me planet apo zonat që korrespondojnë dhe përkufizohen me këtë plan në përputhëshmëri me Planin Zhvillimor Urban dhe Planit Zhvillimor Komunal të Komunës së Gjilanit .

**Neni 3
Qëllimi i miratimit**

Qëllimi i miratimit të P.Rr.H. “Qendra - 3”, nga neni l. i këtij vendimi, planifikimi, organizimi dhe zhvillimi hapësinor urban në kontekst të nevojave të qytetarëve për ndërtimin e objekteve të banimit dhe objekteve komerciale, organizimin dhe zhvillimin e qëndrueshëm të infrastrukturës sociale dhe teknike komunale, harmonizimin e tyre me nevojat reale , mundësitë e rregullimit dhe ndërtimit të kësaj zone si dhe krijimit të mirëqenjes ekonomike sociale të qytetarëve të komunës së Gjilanit dhe më gjerë.

**Neni 4
Kufiri i territorit**

* Plani Rregullues i Hollësishëm “Qendra 3 “ përfshinë pjesërisht zonën me Plan Detal Urbanistik “ Qendra e Qytetit ” të vitit 1984 dhe me PZHU të Qytetit të Gjilanit i aprovuar në vitin 2008,me siperfaqe **S ≥ 16.00 ha** (dhe me shkronja: më e madhe ose e barabartë me **gjashtëmbëdhjetë hektar**).

Pika fillestare e Planit Rregullues do të jetë pika koordinative

 **x=** **7538603.460164** dhe  **y=** **4702762.619217** duke filluar nga Rreth rrotullimi në qendër të qytetit ku vazhdon në Jug lindje, për gjatë aksit të rrugës “Esat Berisha “ deri në përfundim të rrugës te rreth rrotullimi që lidhë rrugën “ Gjon Serreqi” , koordinatat x= 7538749.113580 dhe y=4702225.646268 , kthehet në të djathtë përgjatë aksit rrugor “ Gjon Serreqi “ deri te udhëkryqi i rrugës që lidhë rrugën “ Isa Boletini” koordinatat x = 7538433.253365 dhe y= 4702117.061051 , kthehet në të djathtë përgjatë aksit të rrugës “Isa Boletini “ deri te udhëkryqi me rrugën “Bulevardi i Pavarësisë “ , kthehet në të djathtë përgjatë aksit të rrugës “ Bulevardi i Pavarësisë” dhe atakohet me pikën fillestare me koordinatat **x=** **7538603.460164** dhe  **y=** **4702762.619217**  te rreth rrotullimi në qendër të qytetit.

**Neni5**

 **Subjekti përgjegjës për zbatim**

Bartës i mbikqyrjes dhe zabtimit të këtij plani, është Kryetari i Komunës së Gjilanit dhe Drejtoria për Urbanizëm, Planifikim dhe Mbrojtje të Mjedisit e Komunës së Gjilanit, ( në tekstin e mëtejm): DUPMM-Gjilan dhe në bashkpunim me Drejtoritë Sektoriale.

**Neni 6
Mjetet dhe mekanizmat e nevojshem për zbatim**

Mjetet për zbatimin e këtij dokumenti të planifikimit sigurohen nga buxheti i komunës së Gjilanit dhe mjetet nga burimet tjera përmes bashkëfinancimit dhe donacioneve.

**Neni 7
Afati i Vlefshmërisë**

PRrH: “Qendra -2” , miratohet për periudhën 8. Vjeqare, me mundësi rishikimi pas 5. vitesh.

**Neni 8
Gjuha zyrtare**

PRrH: “Qendra -2, nga neni l. të ketij vendimi është hartuar në 3 gjuhë ( Shqip, Sërbisht, Anglisht), në 3 (kopje) të shtypura e vulosura dhe 3 kopje digjitale të origjinalit dhe vërtetohet me Vulën e Kuvendit të Komunës së Gjilanit me nënshkrimin e Kryetarit të Komunës së Gjilanit.

.

**Neni 9
Programi**

Pjesë e këtij vendimi është programi për hartimin dhe menaxhimin e procesit të planifikimit i paraparë me nenin 11 pika 1.3 të Ligjit për Planifikim Hapësinor, Nr. 04/L-174.

**Neni 10
Hyrja ne fuqi**

Ky Vendim hynë në fuqi 15 ditë pas regjistrimit në zyrën e protokollit të MAPL-së dhe publikimit në gjuhët zyrtare në Web faqen e Komunës.

Me hyrjen në fuqi të këtijë Vendimi, pushojnë të vlejnë pjesët e Planeve Detaje Urbanistike, Planeve Rregulluese Urbane, Zhgjidhjeve Urbanistike apo akteve tjera të cilat i kan zëvëndsuar ato plane, e të cilat janë, në kundërshtim me këtë Plan.

01.Nr. 016-106726 Kryesuesja e KK-Gjilan

Gjilan, më 27.09.2018 \_\_\_\_\_\_\_\_\_\_\_\_\_\_\_\_\_\_\_

 /Shpresë Kurteshi –Emini /

**A r s y e t i m**

**i Propozim Vendimit për miratimin e Planit Rregullues të Hollësishëm” Qendra -2”, në Gjilan**

Bazë juridike për miratimin e Vendimit të PRrH: ” Qendra -2 ” është : Ligjit për Vetëqeverisje Lokale të Kosovës, Nr. 03/L-040, ("Gazeta Zyrtare e Republikës së Kosovës", Nr. 28 qershor 2008), Statutit të Komunës së Gjilanit, Vendimi i KK-ës Gjilan për miratimin e Planit Zhvillimor Urban, nr. 01.11735, dt. 30.10 2008, Ligjit për Planifikim Hapesinor Nr. 04/L-174, datës 31.07.2013 si dhe Udhëzimit Administrativ, nr. 01/018 të datës 16.02.2018, për elementet dhe kërkesat themelore për hartimin ,zbatimin dhe monitorimin e Planeve Rregulluese të Hollësishme , dhe nenit 37. paragrafi 1, nënparagrafi 1.2. të Statutit të Komunës së Gjilanit, 01.Nr.016-126211, datë: 06.11.2014.

Për shkak të kërkesave të shumta të qytetarëve për ndërtimin e objekteve të banimit individual dhe kolektiv , objketeve komerciale dhe të destinimeve tjera, e në mungesë të Planit rregullues urban, përkatëisht Planit Rregullues të Hollësishëm për atë zonë, si dhe duke u mbështetur në Vendimin nr. 01.11735, për miratimin e Planit Zhvillimor Urban: “Qyteti i Gjilanit” të dt. 30.10.2008, me qëllim të krijimit të kushteve dhe mundësive që qytetarve të ju krijohet mundësia e ndërtimit të objekteve në mënyrë të planifikuar dhe trendit të zhvillimeve, është paraqitur nevoja për hartimin e një Plani të hollësishëm.

Mos kompletimi i Zgjidhjes Urbanistike si dhe mosrealizimi i të njejtit document urbanistik , ka hasur në pengesa të ndryshme siç janë: mungesa e një programi konkret për rregullimin e tokës ndërtimore, mospërpuethmëria e ngastrave kadastrale me ngastrat ndërtimore, ndërhyrja e një ngastre ndërtimore në 2-3 prona, mospërpuethshmëria e objekteve ekzistuese me objektet e planifikuara, mosharmonizimi i objekteve të ndërtuara pa leje në ngastrat ndërtimore të parceluara sipas planit të parcelimit, marëdhënjet e pazgjidhura pronsoro-juridike, mungesa e mjeteve financiare për ekspropriimin e patundëshmërive për ndërtimin e trasës së brendshme, mosgatishmëria e pronarëve të tokave për bashkimin e pronave dhe ndërtimin e objekteve të të infrastrukturës teknike komunale, disproporcioni i çmimit të rregullimit dhe çmimit të lejeve ndërtimore, etj., e që të gjitha këto kanë qenë pengesa dhe kanë ndikuar në zvarritjen e trajtimit dhe zgjidhjes të atyre kërkesave të palëve të cilët kanë shprehur gatishmërinë për të u paisur me leje ndërtimi.

Duke u nisur nga shkaqet e lartëpërmendura e duke u bazuar në obligimin dhe mundësinë që i ofron Ligji për revidimin dhe harmonizimin e Planeve ekzistuese, e me qëllim të funksionalizimit, shfrytëzimit sa më racional dhe përmbajtësor të kësaj hapësire e mbi të gjitha, krijimin e kushteve dhe mundësive që me një qasje të re në procesin e planifikimit duke marrë në konsideratë pronat dhe objektet ekzistuese për aq sa lejojnë kriteret e planifikimit urban dhe rregullimit të hapsirës të krijohet një partneritet dhe zhvillim i qëndrueshëm në relacionin Qytetar-Komunë i cili do të rezultonte me realizimin sa më të mirë të planit të ri.

DREJTORIA PËR URBANIZËM, PLANIFIKIM DHE MBROJTJE TË MJEDISIT E KOMUNËS SË GJILANI

Gjilan, SHTATOR /2018